b'\n_START_ARTICLE_\nRodrigo De la Fuente\n_START_SECTION_\nKarijera\n_START_PARAGRAPH_\nNakon povratka u Europu iz SAD-a 1998., Fuente je potpisao za \xc5\xa1panjolsku F.C. Barcelonu. U Barci je ostao 10 godina, a pritom postao kapetanom kluba. S njome je osvojio \xc4\x8detiri naslova \xc5\xa1panjolskog prvaka (1999., 2001., 2003., 2004.), tri Kupa Kralja (2001., 2003., 2007.), jedan \xc5\xa1panjolski superkup (2004.), kup Radivoja Kora\xc4\x87a (1999.) i Euroligu (2003.). U jesen 2007. odlazi u talijanski Benetton Treviso, u kojem je igrao do sije\xc4\x8dnja 2008., kada odlazi u Lottomaticu Rim.\n_START_SECTION_\n\xc5\xa0panjolska reprezentacija\n_START_PARAGRAPH_\nBio je \xc4\x8dlan \xc5\xa1panjolske ko\xc5\xa1arka\xc5\xa1ke reprezentacija koja je na Europskim prvenstvima u Francuskoj 1999. i \xc5\xa0vedskoj 2003. osvojila srebrnu medalju. S reprezentacijom je jo\xc5\xa1 igrao na Olimpijskim igrama u Sydneyu 2000. i Ateni 2004. godine.'